**Aatu Viljanen** (s. 20. tammikuuta 1993 Lahti) on suomalainen jääkiekkoilija, joka pelaa Mestis-joukkue Savonlinnan Pallokerhossa. Hän on pelipaikaltaan oikea laitahyökkääjä ja laukoo oikealta.

Ura
---

Viljanen on Pelicansin kasvatti. Hän pelasi juniorina myös Kiekkoreippaassa, jonka C-nuorten paras pistemies ja maalintekijä Viljanen oli C-nuorten I-divisioonan runkosarjassa kaudella 2008–2009. Hän sijoittui koko sarjan maalipörssissä toiseksi edellään vain Raahe-Kiekon Henri Äijälä. Viljanen oli K-Reippaan paras maalintekijä myös SM-karsinnoissa yhdeksällä osumallaan. Kaudeksi 2010–2011 hän palasi kasvattajaseuraansa Pelicansiin. Kaudella 2012–2013 Viljanen nousi seuran A-nuorten varakapteeniksi. Kaudella 2013–2014 hän jakoi 19 osumallaan Pelicansin sisäisen maalipörssin voiton Taavi Vartiaisen kanssa, kuten myös kevään 2014 pudotuspeleissä viidellä osumallaan. Viljanen voitti myös koko A-nuorten SM-liigan runkosarjan ylivoimamaalipörssin 13 osumallaan.

Kesäkuussa 2014 Viljanen siirtyi try-outille Mestis-joukkue Heinolan Peliittoihin. Kauden 2014–2015 kynnyksellä hän sai vuoden mittaisen jatkosopimuksen joukkueeseen. Viljasen tulokaskausi Mestiksessä toi 50 runkosarjaottelussa tehot 5+11=16.

Kesällä 2015 Viljanen harjoitteli Peliittojen ohella myös Pelicansin SM-liigajoukkueen mukana. Hänet nostettiin uransa ensimmäiseen liigaotteluun 21. lokakuuta 2015 vieraissa Espoo Bluesia vastaan. Viljanen sai ottelussa jääaikaa 4.34 minuuttia. Hänet nostettiin seuraavan kerran Pelicansin kokoonpanoon 26. joulukuuta 2015 vieraissa Saimaan Palloa vastaan, jolloin Viljanen teki liigauransa avausmaalin. Hän pelasi kauden aikana kaikkiaan kolme SM-liigaottelua. Viljanen oli yhdeksällä osumallaan Peliittojen toiseksi paras maalintekijä Tuukka Rajamäen jälkeen.

Viljanen ehti pelata kaudella 2016–2017 vain kymmenen ottelua, kunnes hänen kautensa päättyi eturistisidevammaan lokakuussa 2016. Kesken kauden 2017–2018, tammikuussa 2008 Viljanen siirtyi loppukauden kattavalla ja yhden optiovuoden sisältävällä sopimuksella Savonlinnan Pallokerhoon.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Peliitat | Mestis | 50 | 5 | 11 | 16 | 61 | – | – | – | – | – |
| 2015–2016 | Peliitat | Mestis | 43 | 9 | 7 | 16 | 10 | – | – | – | – | – |
|  | Pelicans | SM-liiga | 3 | 1 | 0 | 1 | 2 | – | – | – | – | – |
| 2016–2017 | Peliitat | Mestis | 10 | 0 | 3 | 3 | 16 | – | – | – | – | – |
| 2017–2018 | Peliitat | Mestis | 17 | 0 | 0 | 0 | 4 | – | – | – | – | – |
|  | SaPKo | Mestis | 11 | 1 | 1 | 2 | 8 | 11 | 0 | 1 | 1 | 0 |
| 1 kausi | yhteensä | SM-liiga | 3 | 1 | 0 | 1 | 2 | – | – | – | – | – |
| 4 kautta | yhteensä | Mestis | 131 | 15 | 22 | 37 | 99 | 11 | 0 | 1 | 1 | 0 |

Lähteet
-------

* Aatu Viljanen The Internet Hockey Databasessa (englanniksi)
* Aatu Viljanen *Elite Prospects*. Everysport Media Group AB.  (englanniksi)

### Viitteet

1. 1 2  Aatu Viljanen *Elite Prospects*. Everysport Media Group AB.  (englanniksi)
2. ↑  Peliitat julkaisi ensimmäiset pelaajasopimukset - Väkeväinen palaa Heinolaan *Jatkoaika.com*.  1.6.2014. Jatkoaika r.y. Viitattu 25.10.2015.
3. ↑  Peliitat täydensi miehistöään *Jatkoaika.com*.  5.9.2014. Jatkoaika r.y. Viitattu 25.10.2015.
4. ↑  Raninen, Aatu: Matikainen marssitti Pelicansin jäälle *uusilahti.fi*.  19.4.2015. Mediatalo ESA Oy. Viitattu 25.10.2015.
5. ↑  Ottelutilastot *liiga.fi*.  21.10.2015. Jääkiekon SM-liiga Oy. Viitattu 25.10.2015.
6. ↑  Otteluseuranta *liiga.fi*.  26.12.2015. Jääkiekon SM-liiga Oy. Viitattu 26.12.2015.
7. ↑  Peliitoille ikäviä uutisia - Viljanen loppukauden sivussa *Jatkoaika.com*.  23.10.2016. Jatkoaika r.y. Viitattu 22.3.2017.
8. ↑  SaPKo täydensi hyökkäystään - Aatu Viljanen loppukaudeksi Savonlinnaan *Jatkoaika.com*.  30.1.2018. Jatkoaika r.y. Viitattu 30.1.2018.